Diari Oficial de la Generalitat Valenciana


Sumari del DOGV 7608, del 04-09-2015 (2015/7244)

Notificació de la sentència dictada en el judici ordinari número 1746/2013.
---------------------------------------------------------------------------

### Dades del document

Número de DOGV
:   7608

Data del DOGV
:   04-09-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/7244


Organisme emissor
:   Jutjat de Primera Instància Número 22 de València

Tipus de document
:   Edicte

Notificació de la sentència dictada en el judici ordinari número 1746/2013. [2015/7244]  
Judici: procediment ordinari 1746/2013.  
Part demandant: Porvenir, 23, CP.  
Part demandada: Banco de Sabadell, SA, William Fernando Benalcázar Estacio i Mayra Alexandra Ibaddango Terán.  
Sobre: ordinaris de propietat horitzontal.  
  
En el juí referenciat s'ha dictat sentència d'11 de juny de 2015 la dispositiva de la qual, literalment, és la següent:  
  
«Sentència número 106/2015  
València, 11 de juny de 2015  
  
Vistes per mi, Cristina Badenes González, magistrada jutgessa del Jutjat de Primera Instància número 22 de València i el seu partit judicial, les presents actuacions de judici ordinari número 1746/2013, seguides a instàncies de la procuradora dels tribunals Silvia García García, en nom i representació de la comunitat de propietaris del carrer Porvenir, número 23, de València; contra William Fernando Benalcázar Estacio i Mayra Alexandra Ibaddango Terán, declarats en rebel·lia en les presents actuacions, i contra el Banco de Sabadell, SA, representat per la procuradora dels tribunals Carmen Rueda Armengot, sobre acció declarativa i de reclamació d'una quantitat.  
  
Dispositiva  
Que estime íntegrament la demanda interposada per la procuradora dels tribunals Silvia García García, en nom i representació de la comunitat de propietaris del carrer Porvenir, número 23, de València; contra William Fernando Benalcázar Estacio i Mayra Alexandra Ibaddango Terán, declarats en rebel·lia en les presents actuacions, i contra el Banco de Sabadell, SA, representat per la procuradora dels tribunals Carmen Rueda Armengot, sobre acció declarativa i de reclamació d'una quantitat; condemne solidàriament William Fernando Benalcázar Estacio i Mayra Alexandra Ibaddango Terán a pagar a la comunitat actora la quantitat de 1.380 euros, així com els interessos legals de la dita quantitat des de la data d'interposició de la demanda; i declare respecte de la vivenda, porta 3, del carrer Porvenir IV, 23, de València, el caràcter preferent del dit crèdit contra la hipoteca constituïda a favor de l'entitat Banco de Sabadell, SA, per la quantitat de 1.380 euros, corresponent a l'última anualitat i a l'anualitat en curs; i condemne William Fernando Benalcázar Estacio i Mayra Alexandra Ibaddango Terán al pagament de les costes d'este procediment.  
  
Notifiqueu la present sentència a les parts, i feu-los saber que, en contra, es pot interposar recurs d'apel·lació en el termini de 20 dies des de la notificació, del qual coneixerà l'Audiència Provincial de València.  
  
Així, esta és la meua sentència, de la qual es portarà una testimoniança a les actuacions corresponents i quedarà l'original en el llibre de sentències, que pronuncie, mane i firme.  
Publicació. Donada que ha sigut publicada l'anterior sentència en el mateix dia de la data per la magistrada jutgessa que la subscriu, mentre celebrava audiència pública, present jo, el secretari, en done fe.»  
  
Atés que es desconeix el domicili o la residència actuals dels demandats, William Fernando Renalcázar Estacio i Mayra Alexandra Ibaddango Terán, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el Diari Oficial de la Comunitat Valenciana, per a portar a efecte la diligència de notificació de la sentència.  
  
  
València, 11 de juny de 2015.- La secretària judicial: M.ª Alfonso Seijas Rodríguez.